Hordeum (genus)
Hordeum vulgare Plantae — Angiospermae Monocotyledones  Commelinidae  Ordo : Poales  Familia : Poaceae  Subfamilia : Pooideae  Tribus : Hordeeae  Genus : Hordeum  L.     Hordeum (nomen a Carolo Linnaeo anno 1753 statutum, e nomine Latino speciei cultivatae demptum) est genus familiae Poacearum. Species huius generis nativae crescunt in zonis temperatis, videlicet Europa, Asia media et boreali, America tam septentrionali quam australi et Africa australi. Hordeum vulgare per orbem terrarum fere omnem colitur. Hordeum pusillum olim ab indigenis vallis Mississippianae in America septentrionali domesticatum (partem complexús agrarii orientalis) et cultivatum esse censetur. In eadem fere regione, sed occidentem versus, Hordeum jubatum ad frumentum et ad potionem, caffeo haud dissimilem, praeparandam adhibitum est. Hordeum bulbosum in Asia meridio-occidentali alicubi cultivatur recentiusque in agricultura Californiae in Civitatibus Foederatis temptatur.